
Narvas aadressidel Malmi tn 4 ja Puškini tn 12 asuvate maa-alade osa tasuta kasutusse võtmine 
1. Asjaolud ja menetluse käik

Narva linnas Peetri platsil paikneval maa-alal kavandatava liikluskorralduse muutmiseks tuleb muuta liikluskorraldust Peetri platsil, Malmi tänava ja Aleksandr Puškini tänava vahelisel maa-alal ning  paigaldada tõkkepuud sõiduteele aadressil Malmi tn 4 ja sõiduteele aadressil Aleksandr Puškini tn 12. 

Sõidutee aadressil Malmi tn 4, paikneb KÜ MALMI-KESKUS (registrikood 80189939) valitsemisel oleval kinnisasjal. 

Sõidutee aadressil Aleksandr Puškini tn 12, paikneb KÜ Puškini tn. 12 (registrikood 80189721) valitsemisel oleval kinnisasjal. 

Tõkkepuude paigaldamiseks ja liitumispunktidega ühendamiseks on vajalik võtta eespool nimetatud maa-alad linna kasutusse. KÜ MALMI-KESKUS ja KÜ Puškini tn. 12 andsid nõusoleku tõkkepuude paigaldamiseks vajalike maa-alade tasuta ja tähtajatult Narva linna kasutusse andmiseks.  Tõkkepuude paigaldamiseks ja liitumispunktidega ühendamiseks on Narva linna 2018 aasta eelarve eelnõus planeeritud rahalised vahendid summas 29874 eurot.
2. Õiguslikud alused

Narva linna poolt teisele isikule kuuluva asja kasutusse võtmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).

Linnavara eeskirja § 11¹ kohaselt otsustuse teisele isikule kuuluva asja kasutamise kohta linna poolt üüri-, rendi- või tasuta kasutamise lepingu tingimustel võtab vastu linnavalitsus. Juhul, kui teisele isikule kuuluva asja kasutamine linna poolt on seotud kasutatava asja olulise parendamisega linna kulul või muude linna varaliste kohustustega, otsustab linna poolt teisele isikule kuuluva asja kasutamise linnavolikogu. Üüri-, rendi- või tasuta kasutamise lepingu allkirjastab linna nimel linnapea või linnavalitsuse poolt volitatud isik.
3. Otsus

3.1. Võtta Narva linna tasuta kasutusse KÜ-lt MALMI-KESKUS (registrikood 80189939) otsuse Lisas 1 oleval plaanil märgitud maa-ala aadressil Malmi tänav 4 (katastritunnus 51101:001:0002) ja KÜ-lt Puškini tn. 12 (registrikood80189721 ) otsuse Lisas 2 oleval plaanil märgitud maa-ala aadressil Aleksandr Puškini tänav 12 (katastritunnus 51101:001:0004) tõkkepuude paigaldamiseks ning majandamiseks (sh rajatise remontimine, korrashoid, hooldamine, ööpäevaringne kasutamine)  järgmistel tingimustel:
3.1.1. kasutuslepingud on tähtajatud;
3.1.2. Kõik antud projektiga seotud korteriühistud hüvitavad Narva Linnavalitsuse Linnamajandusametile tõkkepuude paigaldamise ning majandamise kulud neile langevas osas vastavalt KÜ-de ja Narva Linnavalitsuse Linnamajandusameti vahel sõlmitavatele kokkulepetele. 
3.2. Narva Linnavalitsuse Linnamajandusametil sõlmida KÜ-dega MALMI-KESKUS ja Puškini tn. 12 punktis 3.1. nimetatud maa-alade tasuta kasutuslepingud.

4. Rakendussätted

4.1. Narva Linnavolikogu Kantseleil teha otsus teatavaks KÜ-dele MALMI-KESKUS ja Puškini tn. 12 ja Narva Linnavalitsuse Linnamajandusametile.

4.2. Otsus jõustub teatavakstegemisest. 
4.3. Käesolevat otsust  võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Aleksandr Jefimov

Linnavolikogu esimees

Punase värviga on tähistatud kasutusele võetav maa-ala aadressil Malmi tänav 4 (katastritunnus 51101:001:0002) pindalaga ca 68,05 m2.

Punase värviga on tähistatud kasutusele võetav maa-ala aadressil Aleksandr Puškini tänav 12 (katastritunnus 51101:001:0004) pindalaga ca 89,06 m2.

